Պատասխան - Ես հիմնական կուսակցությունների մոտ չեմ կարող նշել որեւէ մեկին, որը չունի երիտասարդական թեւ: Մի քիչ անհասկանալի է երեւույթը` երիտասարդական կուսակցությունը, բայց լինում են թոշակառուների կուսակցություն, երիտասարդների կուսակցություն: Կա նաեւ այդպիսի պրակտիկա, բայց ակնկալել, որ զուտ տարիքային առումով առանձնացված քաղաքական միավորը կարող է լուրջ արդյունքներ ունենալ, հեռանկարներ ունենալ, իհարկե, մի քիչ միամտություն է: Այլ հարց է, որ դա հնարավորություն է տալիս դրսեւորվելու, երեւալու, ավելի հետաքրքիր դարձնելու սեփական կյանքը: Կարծում եմ, ավելի ճիշտ է, որ երիտասարդությունը, որը հակում ունի զբաղվել քաղաքականությամբ, փորձի իր տեղը գտնել գործող կուսակցությունների երիտասարդական թեւերում: Ճիշտ ուղղությունը սա է, իսկ եթե զգում ես, որ հակում չունես քաղաքականության նկատմամբ, ապա ինչքան հեռու մնաս, այնքան լավ: